Оралда мұнай-газ ісінен республикалық олимпиада жеңімпаздары анықталды
DATE: 13:01, 07 Сәуір 2017 | GMT +5
TITLE: Оралда мұнай-газ ісінен республикалық олимпиада жеңімпаздары анықталды
URL: https://kaz.inform.kz/news/oralda-munay-gaz-isinen-respublikalyk-olimpiada-zhenimpazdary-anyktaldy_a3014980/
META: DATE: 13:01, 07 Сәуір 2017 | GMT +5
TOTAL WORDS: 93
AUTHOR(S):
TEXT: Екі күнге созылған білім бәйгесіне еліміздегі он жоғары оқу орнынан 9 жетекшісімен 25 студент қатысып, бақ сынады. Олимпиаданың бірінші кезеңінде олар компьютерлік тестіден өтсе, екіншісінде жазбаша сынақ тапсырды. Сайыс қорытындысында Қорқыт ата атындағы Қызылорда мемлекеттік университетінің студенті Бақытбек Дәуренбекұлы жеңімпаз атанды. Сондай-ақ М. Дулати атындағы Тараз мемлекеттік университетінен Владислав Ким мен Ш. Есенов атындағы Каспий мемлекеттік технологиялар және инжиниринг университетінен келген Эльвира Шотаева екінші, Қ. Жұбанов атындағы Ақтөбе өңірлік мемлекеттік университетінен Жандос Сәрсеков, С. Бәйішев атындағы Ақтөбе университетінен Сандуғаш Шеңгелбай, Батыс Қазақстан инновациялық-техникалық университетінен Әлімбек Ахметқалиев үшінші орынды иеленді. Жеңімпаз-жүлдегерлер дипломдармен, сыйлықтармен марапатталды
